CELEX: 62019TN0153
Language: sl
Date: 2019-03-11 00:00:00
Title: Zadeva T-153/19: Tožba, vložena 11. marca 2019 – European Union Copper Task Force/Komisija

6.5.2019   
            
            
               SL
            
            
               Uradni list Evropske unije
            
            
               C 155/51
            
         
      Tožba, vložena 11. marca 2019 – European Union Copper Task Force/Komisija
      (Zadeva T-153/19)
      (2019/C 155/60)
      Jezik postopka: angleščina
      
         Stranki
      
      
         Tožeča stranka: European Union Copper Task Force (Essex, Združeno kraljestvo) (zastopnika: I. Moreno-Tapia Rivas in C. Vila Gisbert, odvetnika)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  razglasi za nično Izvedbeno uredbo Komisije (EU) št. 2018/1981 (1) v delu, v katerem je bila z njo odobritev bakrovih spojin kot kandidatk za zamenjavo obnovljena na nezakoniti pravni podlagi;
               
            
                  —
               
               
                  razširi učinke razglasitve ničnosti na Izvedbeno uredbo Komisije (EU) št. 2015/408 (2) v delu, v katerem se z njo izvaja člen 80(7) Uredbe 1107/2009, in v delu, v katerem bakrove spojine vključuje na seznam aktivnih snovi kot kandidatk za zamenjavo;
               
            
                  —
               
               
                  ugotovi, da se z Izvedbeno uredbo Komisije (EU) št. 2018/1981 krši načelo sorazmernosti;
               
            
                  —
               
               
                  Komisiji naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja tri tožbene razloge.
      
                  1.
               
               
                  Prvi tožbeni razlog: Izvedbena uredba Komisije (EU) št. 2018/1981 obnavlja odobritev bakrovih spojin kot kandidatk za zamenjavo na nezakoniti pravni podlagi. Zlasti:
                  
                              —
                           
                           
                              člen 24 in Priloga II, točka 4, Uredbe (ES) št. 1107/2009 (3) kršijo pravo EU, ker:
                              
                                          (i)
                                       
                                       
                                          iz znanstvenih dokazov izhaja, da „PBT merila“, zlasti obstojnost, niso primerna za baker;
                                       
                                    
                                          (ii)
                                       
                                       
                                          uporaba PBT meril za anorganske snovi ni skladna z drugo zakonodajo, ki je bila uveljavljena na področju reguliranih kemičnih snovi;
                                       
                                    
                                          (iii)
                                       
                                       
                                          v zvezi s kandidatkami za zamenjavo uporaba PBT meril za bakrove spojine presega to, kar je nujno za doseganje ciljev, ki se jih želi doseči z Uredbo (ES) št. 1107/2009. Poleg tega je v Uredbi (ES) št. 1107/2009 napačno uporabljeno previdnostno načelo.
                                       
                                    
                        
            
                  2.
               
               
                  Drugi tožbeni razlog: nezakonitost Izvedbene uredbe Komisije (EU) št. 2015/408 v zvezi z opredelitvijo bakrovih spojin kot kandidatk za zamenjavo.
               
            
                  3.
               
               
                  Tretji tožbeni razlog, naveden podredno: z Izvedbeno uredbo Komisije (EU) 2018/1981 se krši načelo sorazmernosti.
               
            
         (1)  Izvedbena uredba Komisije (EU) 2018/1981 z dne 13. decembra 2018 o obnovitvi odobritve aktivnih snovi bakrovih spojin kot kandidatk za zamenjavo v skladu z Uredbo (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet ter o spremembi Priloge k Izvedbeni uredbi Komisije (EU) št. 540/2011 (UL 2018, L 317, str. 16).
      
         (2)  Izvedbena uredba Komisije (EU) 2015/408 z dne 11. marca 2015 o izvajanju člena 80(7) Uredbe (ES) št. 1107/2009 Evropskega parlamenta in Sveta o dajanju fitofarmacevtskih sredstev v promet in pripravi seznama kandidatk za zamenjavo (UL 2015, L 67, str. 18).
      
         (3)  Uredba (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (UL 2009, L 309, str. 1).